Document ID: 31999R0624

Komisijos reglamentas (EB) Nr. 624/1999
1999 m. kovo 23 d.
iš dalies keičiantis Reglamentą (EEB) Nr. 1713/93, nustatantį specialias išsamias žemės ūkio perskaičiavimo kurso cukraus sektoriuje taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [1] su paskutiniais pakeitimais, padarytais Komisijos reglamentu (EB) Nr. 1148/98 [2], ypač jo 8 straipsnio 5 dalį, 9 straipsnio 6 dalį ir 36 straipsnio 6 dalį,
atsižvelgdama į 1998 m. gruodžio 15 d. Tarybos reglamentą (EB) Nr. 2799/98, nustatantį žemės ūkio pinigų politikos priemones dėl euro [3], ypač į jo 9 straipsnį,
kadangi Reglamentas (EB) Nr. 2799/98 nustato naujas žemės ūkio pinigų politikos priemones įvedus eurą; kadangi dėl to kai kurių operacinių įvykių, įvestų 1993 m. birželio 30 d. Reglamentu (EEB) Nr. 1713/93, nustatančiu specialias išsamias žemės ūkio perskaičiavimo kurso taikymo cukraus sektoriuje taisykles [4], su paskutiniais pakeitimais, padarytais Reglamentu (EB) Nr. 59/97 [5], taikymas tapo be reikalo sudėtingas dėl kasdien keičiamų nedalyvaujančiųjų valstybių narių valiutų kursų; kadangi operacinių įvykių taikymas turėtų būti paprastesnis, kad sistemos administravimas ir Reglamento (EEB) Nr. 2799/98 3 straipsnyje nustatytų kriterijų laikymasis būtų veiksmingesnis;
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1713/93 priedas iš dalies keičiamas taip:
1. V punktas pakeičiamas ir išdėstomas taip:
"V. Sandėliavimo išlaidų kompensavimo sistema
Sandėliavimo mokestis, numatytas Reglamento (EEB) Nr. 1785/81 8 straipsnyje | Kursas taikomas pirmą mėnesio, einančio po to mėnesio, kurį atitinkamas kiekis buvo parduotas taip, kaip nustatyta Reglamento (EEB) Nr. 1998/78 12 straipsnyje, dieną." |
2. VIII punktas pakeičiamas ir išdėstomas taip:
"VIII. Gamybos grąžinamosios išmokos už chemijos pramonėje naudojamus produktus
Gamybos grąžinamosios išmokos, numatytos Reglamento (EEB) Nr. 1785/81 9 straipsnio 3 dalyje | Kursas taikomas po mėnesio nuo tos dienos, kurią kompetentinga institucija gavo paraišką dėl grąžinamosios išmokos sertifikato, taip, kaip nustatyta Reglamento (EEB) Nr. 1729/78 5 straipsnyje." |
3. X punktas pakeičiamas ir išdėstomas taip:
"X. Tikslinimo pagalba rafinavimo pramonei
Pagalba, numatyta Reglamento (EEB) Nr. 1785/81 9 straipsnio 4 dalies b punkte. | Kursas taikomas pirmą mėnesio, einančio po to mėnesio, kurį buvo rafinuotas atitinkamas žaliavinio cukraus kiekis, ir valstybei narei, kurioje rafinavimas buvo atliktas." |
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
1 straipsnio 1 ir 2 punktai taikomi nuo 1999 m. sausio 1 d. 1 straipsnio 3 punktas taikomas nuo 1999 m. kovo 1 d.
Tačiau suinteresuotų šalių prašymu nuostatos, pakeistos šiuo reglamentu, taikomos visoms operacijoms, atliktoms laikotarpiu nuo taikymo datų iki šio reglamento įsigaliojimo datos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. kovo 23 d.

Labels: 4
15
17
6